|  |  |
| --- | --- |
|  | **Lisa 2**  Partneri järgneva aasta tegevuskava vorm  Partnerlusleping nr 13-10/16-1 |
|  |  |

**Eesti ühiskonnas lõimumist, sealhulgas kohanemist toetavate tegevuste elluviimiseks toetuse andmise tingimused**

**Toetatava tegevuse „Andmevahetuslahenduse (sealhulgas infoplatvormi) edasiarendus ja rakendamine“ tegevuskava perioodil 01. jaanuar – 31.detsember 2025.a.**

**Partner: Siseministeeriumi infotehnoloogia- ja arenduskeskus (SMIT)**

## Tegevuse kirjeldus

Toetatava tegevuse eesmärk on andmevahetuslahenduse sh www.settleinestonia.ee infoplatvormi arendamine ja rakendamine. Tegevust viib ellu partner Siseministeeriumi infotehnoloogia- ja arenduskeskus (SMIT). Elluviija ülesandeid täidab kohanemisvaldkonna eest vastutav Kultuuriministeeriumi kultuurilise mitmekesisuse osakonda nõunik, kelle 20% palgast tuleb toetatava tegevuse eelarvest.

**3.2.5.1. Andmevahetuslahenduse edasiarendamine perioodil 01.jaanuar-31.detsember 2025. Edasiarenduste käigus tehakse andmevahetuslahenduse rakendamiseks vajalikud arendused. Muuhulgas luuakse koolitusmoodulisse infotehnoloogiline lahendus, mis tagab B1-taseme eesti keele õppe kursuse korraldamise valmisoleku ning videomaterjalide haldamise võimekuse.**

2025 aastal tellib elluviija partnerilt www.settlemestonia.ee infoplatvormi ning andmevahetuslahenduse arendustöid lähtudes kohanemisprogrammi Settle in Estonia pakkujate ja sihtrühma vajadustest ning partner tagab andmevahetuslahenduse toimimiseks vajalikud arendused. 2025. aastal tagab partner, et on olemas töötajad, kes täidavad tööülesandeid partnerluslepingu eesmärkide saavutamiseks ning vastutab selle eest, et:

1. on tagatud infoplatvormi automaatse ja turvalise andmevahetuslahenduse vajaduspõhine edasiarendamine, testimine, hooldus ja rakendamine,
2. on tagatud infoplatvormi arendamine:
3. on tagatud infoplatvormi majutus, turvalisuse tagamine ning kasutajatugi, samuti infoplatvormiga seotud e-postilahenduse toimimine ja tehniline tugi,
4. on tagatud infoplatvormi ühilduvuse tagamine teiste asjakohaste veebilehtede ja andmebaasidega vastavalt elluviija esitatud infole ja kinnitatud tegevuskavadele,
5. on tagatud arendustööde dokumenteerimine, et tööde käiku ja sisu alates ülesande püstitamisest kuni lahenduste toimimiseni live-keskkonnas oleks võimalik tagantjärgi jälgida ning hinnata nii partneri kui ka elluviija esindajate poolt:
6. viiakse läbi turvatestid vähemalt üks kord iga 2 aasta tagant või uute suuremahuliste rakenduste live'i minemisega, kasutades selleks vajadusel väliseid teenusepakkujaid;
7. viiakse läbi regulaarsed andmevahetuslahenduse loogika analüüsid ning tehakse ettepanekuid vajalike lisaarenduste osas,
8. infoplatvormi juurde arendatakse failihalduslahendus pildifailide, videofailide jms majutamiseks ning mugavaks lisamiseks.

Lähtuvalt eelnevast on perioodiks 01.jaanuar – 31. detsember 2025 poolte vahel kokku lepitud järgnevad tööd:

1. Turvatestimise läbiviimine
2. PPA- ja koolitusmooduli kasutajaliidese täiendused
3. Statistikamooduli arendustega alustamine
4. Mujal läbitud eesti keele kursuste tunnistuste üleslaadimine, valideerimise ning arhiveerimise võimekuse loomine
5. Osalemine infosüsteemi arengute analüüsis
6. Jm kiireloomulised arendus- ja haldustööd, mis kuuluvad partnerluslepingus kokkulepitud tööülesannete alla.